次妃郭氏
『新五代史』(巻十三 梁家人伝第一)
次妃郭氏。父帰厚、事梁為登州刺史。妃少以色進。梁亡、唐荘宗入汴,梁故妃妾皆號泣迎拜。賀王友雍妃石氏有色、荘宗召之。石氏慢罵、荘宗殺之。次以召妃、妃懼而聽命。已而度為尼、賜名誓正、居于洛陽。
初、荘宗之入汴也、末帝登建國樓,謂控鶴指揮使皇甫麟曰:「吾、晋世讎也、不可俟彼刀鋸。卿可盡我命、無使我落讎人之手。」麟與帝相持慟哭、是夕、進刃於帝,麟亦自剄。荘宗入汴、命河南張全義葬其尸、藏其首於太社。晋天福三年、詔太社先藏罪人首級許親屬收葬。乃出末帝首、遣右衛將軍安崇阮與妃同葬之。妃卒洛陽。
表示
編集